
  1 Poglavje

  
  




Dež je neusmiljeno padal že deseti dan, in celotna džungla je bila potopljena v blato. Vidljivost je bila izjemno slaba, saj so težki oblaki in neprestano bobnenje dežja zameglili vse okoli sebe. Kljub močnemu nalivu pa je bilo neznosno vroče – temperatura je dosegla 35 stopinj, in vsaka dihalna vlažnost je bila naporna. Vsak vdih je bil prepojen s težko mešanico vlažnosti in vonja po tropski zemlji, ki je polnila zrak. Žuželke, ki so kljubovale dežju, so vztrajno napadale vojake, njihovo brnenje pa je ustvarjalo nadležno ozadje že tako neznosni situaciji.

6.8.1973 je 4. je marinski polk pehotne enote ameriškega marinskega korpusa bil že 3 dni na pohodu skozi osrednji Vietnam. Njihova pot jih je peljala čez Provinco Quang Ngai, gosto poraščen predel, kjer so visoki bambusovi stebri in trnjeve grmovnice predstavljali le še eno od mnogih ovir, ki so vojake prisilile v nenehno plazenje in spotikanje. Vsak korak je zahteval napor, saj so se težki vojaški čevlji nenehno pogrezali v globoko blato. Vojaki so v dolgih vrstah počasi napredovali, nekateri že obupano preklinjali vremenske razmere in brezupno situacijo, drugi pa so v tišini stiskali zobe, medtem ko so občutili težo svojih napolnjenih nahrbtnikov, orožja in mokrih uniform.

John Baker, general ameriške vojske, je vodil misijo. Bil je zadnji poveljnik ameriških vojaških operacij v Vietnamu in slovel po svoji neusmiljenosti. Njegov ugled ni temeljil na njegovi karizmi ali strateški genialnosti, temveč na krutosti in nepopustljivi strogosti, ki jo je uveljavljal tako nad sovražniki kot nad svojimi vojaki. V vojni, kjer je bila linija med zaveznikom in sovražnikom pogosto zabrisana, je Baker veljal za moža, ki ni delal razlik. “Tudi naši vojaki morajo vedeti, kaj pomeni disciplina,” je večkrat rekel. “Če se bodo bali mene, ne bodo delali napak.” Njegova slava je bila torej zgrajena na strahu, in vsak marinski vojak pod njegovim poveljstvom je vedel, da mu ni pametno nasprotovati.

Polk je bil razdeljen na osem skupin, vsaka z okoli sto vojaki, ki so se prebijali skozi težko dostopno džunglo v iskanju vojaške baze Vietkongov. Ta baza naj bi bila ključno logistično središče, ki je zagotavljala zaloge in podporo za severni del države. Pridobivanje nadzora nad to bazo je bilo bistvenega pomena za zmanjšanje napadov na južni Vietnam in ameriške čete. Ta misija se je imenovala Operacija Thunderbolt.

Med vojaško vrsto je bilo napeto ozračje. Desetnik Brown, veteran iz dveh prejšnjih misij v Vietnamu, je bil eden izmed bolj izkušenih vojakov v enoti. Bil je človek, ki ni prenesel počasnosti in napak. Njegovo potrpljenje je bilo že zdavnaj izčrpano. Na zadnjem delu kolone se je drl na vojaka Jeffersona, ki ga je cela enota poznala pod vzdevkom “Mali Pujs”. Jefferson, velik in okrogel, je bil sinonim za nespretnost. Že nekaj časa je hodil za skupino, a se je vedno znova zaustavljal, s čimer je še bolj oteževal že tako težek napredek čez džunglo.

»Jefferson! Premakni svojo debelo rit!« je Brown kričal sredi naliva, medtem ko so mu kaplje dežja polzele po zaraščenem obrazu. Jefferson, ki je imel stekla očal že povsem zarošena in umazana, se je počasi kobacal naprej. Vsak njegov korak je bil težak, njegova uniforma pa se je že toliko raztegnila, da mu je trebuh molel ven. Bil je prepojen z vodo in blatom, kar mu je še dodatno otežilo gibanje. Še ena napaka, pa bi bil morda blizu živčnega zloma. Brown ga je sovražil. Sovražil je njegovo počasnost, njegov videz, predvsem pa njegovo jokavo naravo, ki se mu je gnusila.

Jefferson je bil rojen in vzgojen v Teksasu. Njegov oče je bil ponosni lastnik velikega ranča in on je bil najmlajši izmed šestih otrok. Medtem ko so bili njegovi bratje in sestre pridni in postavni, polni energije in trde delovne etike, je bil Jefferson vedno tista “črna ovca” družine. Namesto da bi podedoval očetovo vztrajnost in trdoživost, je Jefferson postal počasen, neroden in brez kakršnekoli ambicije. Njegova težavna narava in lenoba sta ga izolirali od družinskega ponosa. Njegov oče ga je imel za sramoto in pogosto mu je govoril, da iz njega ne bo nikoli nič. “Mogoče bo vojska iz tebe naredila pravega moškega,” mu je oče rekel, preden ga je vpisal v vojsko. “Če te tam ne naučijo odgovornosti, potem te ne bo nihče.”




Njegova mama, po drugi strani, je bila povsem drugačna. Bila je tiha in plaha ženska, ki je svojega sina neizmerno ljubila, vendar ni imela poguma, da bi stala proti možu. Jefferson je bil njen “mamin sinček”, njen “mali Pujs”, vzdevek, ki ga je prinesel s seboj v vojsko. Namesto da bi ga vojska okrepila, je Jefferson v njej našel še večji izziv, ki je le še poglobil njegovo negotovost. Zdaj, sredi deževne vietnamske džungle, se je soočal z realnostjo, da v tej vojni ne more zbežati pred svojo preteklostjo. In ta trenutek, ko se je njegov škorenj zataknil v blatu, je bil le še en dokaz njegove nesposobnosti.

»Brown, ne morem … ne morem naprej,« je zaklical skozi jok, medtem ko se je obupano trudil izvleči svojo nogo iz blata. Njegove roke so bile umazane, obraz prekrit z blatom in dežjem, oči pa so mu zažarele od obupa. Počutil se je popolnoma izgubljenega.

V istem trenutku je k njemu pritekel desetnik  Tommy Marrone, znan kot “DeadEye” zaradi njegovega hladnega, mrtvega pogleda. Tommy je bil legenda med marinci  z svojimi rosnimi 23 leti. Njegov obraz je bil izklesan v hladnih črtah, ki so odražale vojaka, ki je videl preveč smrti, preveč groze, da bi ga še kaj pretreslo. Bil je utelešenje discipline in smrti. Ko se je spustil do Jeffersona, so njegovi ledeni oči hladno prebadali mladeniča.

»Poberi se, Jefferson,« je rekel z umirjenim, a rezkim glasom, ki je bil bolj strašljiv kot katerikoli krik. »Tukaj ni prostora za šibkost. Tvoja ekipa se zanaša nate, in če ne moreš hoditi, potem si vsem v napoto. In v tej džungli … v tej vojni … je biti v napoto smrtna kazen.«

Jefferson je s tresočimi rokami poskušal izvleči škorenj, a blato ga je držalo kot past. Brown je že pripravljal ostre besede, ko je Marrone nenadoma stopil bližje, prijel Jeffersona pod roko in ga brez besed povlekel naprej. Jefferson se je zdrznil, a ni več jokal. Občutil je nekaj hladnega, skoraj mehanskega v načinu, kako ga je Tommy rešil iz blata, kot bi bil le še en del opreme, ki ga je bilo treba premakniti naprej.

»Gremo,« je Tommy rekel brez dodatnega pogovora.

Jefferson je v tišini sledil, obtežen z lastnim obupom in sramoto. Vojna ni čakala na nikogar, in v tem trenutku je vedel, da če ne bo našel svoje notranje moči, ga bo ta džungla pogoltnila. 




Ko so prvi metki zarezali skozi gosti zrak džungle, se je čas za trenutek ustavil. Šum dežja in brnenje žuželk sta nenadoma postala nepomembna. Namesto tega so zasijale iskre iz strelov, ki so prebadali drevesne krošnje in udarjali v mokra tla okoli ameriških vojakov. Eksplozije, ki so spremljale strele, so odmevale skozi džunglo, kot da bi ves svet okrog njih gorel. Tommy je že v naslednjem trenutku brez oklevanja zakričal ukaze:




“Zaklon! Razporedite se v linijo! Ostani dol, dokler vam ne rečem!”

Njegov vod, deset mož, je bil dobro izurjen in hitro reagiral na njegove ukaze. Jefferson je s tresočimi rokami pokleknil za velik grm, srce mu je divje utripalo, medtem ko so mu misli blodile med paničnimi podobami. Zdelo se mu je, da ga bo srce kmalu izdalo, a hkrati ni imel kam pobegniti. Slišal je dretje vietnamskih vojakov, ki so kričali: “You die, GI!” Ta znana fraza je zamrznila kri v žilah mnogih ameriških vojakov. Bila je kot svarilo, da so nasprotniki blizu in neusmiljeni.

Tommy je hitro poklical svoja dva najboljša moža. Crazy Joe, veteran iz Virginie, je bil znan po svoji impulzivni naravi. Bil je nevaren v boju, vedno pripravljen na akcijo, ne glede na posledice. Poleg njega je bil Tihi Robert, nasprotje Joa. Robert je prihajal iz Brooklyna in je bil izjemno miren, preudarjen in taktičen. Ni izgubljal besed, njegovo delovanje pa je bilo vedno premišljeno in usmerjeno v doseganje cilja.

“Joe, Robert!” je zakričal Tommy skozi grom dežja in strelov. “Naredita dve liniji. Ena bo streljala, da jih zamoti, druga pa naj gre okoli in jih obkoli. Nimajo več kot trideset mož, lahko jih stisnemo!”

Oba sta pokimala in se hitro spravila v akcijo. Joe se je zagnal proti svoji skupini, že preklinjal skozi zobe, medtem ko je ukazoval strelcem, naj sprožijo nekaj strelov proti Vietkongu, ki je bil še vedno skrit nekje med drevesi. Robert pa je tiho in mirno pomagal drugi skupini, ki je počasi, a previdno napredovala po strani, da bi obkolila nasprotnike.

Medtem se je Tommy, skrival za ogromnim drevesom. Drevo je bilo staro več stoletij, njegovo deblo in korenine so bile tako velike, kot povprečen avtomobil. Korenine, ki so se zarezale v zemljo, so mu nudile dober zaklon, a prav tako ustvarjale utesnjen prostor. V ušesih mu je odmeval stalen trušč bitke. Z vsako eksplozijo granate je čutil tresenje tal pod seboj, kot da bi se džungla sama borila proti njim.

Tommy je v ustih čutil okus po zemlji, mešanici blata in znoja, ki mu je polzel po obrazu in telesu. Celoten je bil prekrit z blatom, kot bi bil del same džungle. Njegova oblačila so bila premočena in  težka od vode, a v njegovih očeh je bil le sto odstotni fokus. Dihal je enakomerno, globoko, kot bi se pripravljal na neizogibno. Adrenalin mu je kričal po žilah, a je poskušal zatreti strah, ki mu je plazil po hrbtenici.

Streli so švigali povsod okoli njega. Njegov sluh je bil napet, vsak zvok je bil premočan in preblizu, da bi ga lahko ignoriral. Nato je na veliko počilo. Granata je eksplodirala nedaleč od njega in Tommy je čutil, kako mu je glava zagrmela, kot bi se pretrgala notranjost njegove lobanje. Zvok eksplozije je bil tako močan, da je takoj izgubil sluh – v ušesih mu je začelo piskati.

Piskanje je bilo skoraj neznosno, zadušilo je vse zvoke okoli njega. Kljub temu, da je vedel, da se okoli njega odvija bitka, je nenadoma postal ujet v svetu tišine, kjer so njegovi občutki izgubili smisel. Pogledal je okoli sebe in videl, kako njegovi tovariši še naprej streljajo in se premikajo.

Njegova koncentracija je ostala neomajna, a zdaj je moral bolj kot kdajkoli prej zaupati svojim očem in občutkom. Vedel je, da bo moral hitro ukrepati.




Tommy je tekel skozi kaos strelov in eksplozij, kot da bi bil odporen na vse nevarnosti, ki so ga obkrožale. Njegova postava se je premikala s popolno samozavestjo in neustrašenostjo, medtem ko so njegovi vojaki opazovali to skoraj nadnaravno predstavo. Streli so mu švigali mimo glave, eksplozije so pretresale tla okoli njega, a nič od tega ga ni upočasnilo. Njegov obraz je ostal neomajen, oči fokusirane, kot da se je popolnoma odklopil od resničnosti smrtonosnega bojišča.

»Streljajte!« je zakričal, ko je druga polovica njegovega voda uspešno obkolila vietnamske vojake. Vietnamci so bili pripravljeni na frontalni napad, ne pa na to, da jih bodo Američani napadli s hrbta. Zmedeni in brez prave strategije so se skušali obrniti proti novemu napadu, a bilo je prepozno.

Zvok streljanja je bil kratek, a usoden. Tommy je z izurjenimi gibi odpravil še zadnje Vietkongovce, ki so ostali v ospredju, in s puško v roki je kot senca prehajal skozi meglo dima, ki se je dvigala po bitki. Z vsakim strelom je sovražnik padel. Ko je zadel zadnjega, se je postavil pokonci sredi bojnega polja. Dež je še vedno padal, toda počasi je prenehal, kot bi bila narava sama priča zaključku te brutalne bitke. Tommy je stal tam brez praske, brez kaplje krvi na sebi, brez zvitega lasu. Bil je tam, kot nekakšen bog, nedotaknjen sredi razdejanja, in vse okoli njega je potihnilo.

V daljavi so se še vedno slišali redki streli, toda večina se je že umirila. Boj je bil končan. Zrak je bil nasičen z vonjem po smodniku, mokri zemlji in mrtvih telesih. Kričanje, ki je še nedolgo tega odmevalo med drevesi, je izzvenelo v tišino, ki jo je prekinjal le odmev strelov v oddaljenosti. Dež, ki je že cel teden prekrival džunglo, je končno ponehal, kot da bi se tudi nebo odločilo, da je čas za premirje.




Tommy je zamenjal šaržer s hladnokrvno natančnostjo. Nato je puško naslonil na ramo in brez besed, brez izraza na obrazu, počasi odkorakal stran od mesta, kjer je pred nekaj minutami divjala bitka. V njegovih očeh ni bilo zmagoslavja, le prazen, oddaljen pogled. Ni ga zanimala nobena pohvala, ni ga zanimalo veselje ob zmagi. Bil je le vojak, ki je izpolnil svojo nalogo, in zdaj je iskal naslednjo. Za Tommyja je bil to le še en dan v džungli, le še ena bitka, ki se je končala v tišini.

Crazy Joe, se je zgrudil ob drevesu, katerega deblo je eksplozija granate raztrgala. Njegovo telo je bilo prepolno adrenalina, toda njegovi živci so bili napeti do skrajnosti. Opazoval je Tommyja, ki je izginjal v džungli, kot da bi bil del nje. Mlajši vojak iz drugega voda je pristopil k Joeju in se sklonil proti njemu.

»Kako, da ga ni strah?« je mladi vojak vprašal, medtem ko so mu oči še vedno begale po preostankih bojišča. »Kot da si želi umreti, kot da izziva smrt.«

Crazy Joe ga je pogledal izpod čelade, njegove oči so bile utrujene, a polne razumevanja. Počasi je izdihnil in se naslonil na drevo. »Nima kaj izgubiti,« je rekel tiho. »In ni ga strah umreti.«

V tistem trenutku je bilo jasno, da je Tommy drugačen od drugih. Vojaki so šli v bitko s strahom, z mislijo na vrnitev domov, na družine, ki jih čakajo. Toda Tommy ni imel ničesar. Bil je prazen, kot da so ga že davno zapustili vsi občutki, vse, kar bi ga vezalo na življenje izven bojišča. In to ga je naredilo smrtonosnega, neustrašnega.

General Baker, kljub temu da je bil ponosen na Tommyjevo zmago, je vedel, da morajo utrditi svojo pozicijo. Odločil se je, da bodo postavili kamp na zavzetem območju. Okolica je bila taktično dobra – visoka drevesa in gosta vegetacija so nudili naravno kritje, obenem pa so imeli pogled na dolino, kjer bi lahko opazili morebitne premike sovražnika.

Najprej pa so se morali znebiti trupel, ki so ležala v blatu in okoliških grmih. Vietnamski vojaki, ki so padli pod ameriškimi kroglami, so bili raztreseni po celotnem območju, njihova trupla so bila zdaj le še opomnik na neusmiljenost vojne. Vojaki so tiho opravljali svojo nalogo, a vsak od njih je vedel, da bodo kmalu spet v isti situaciji. Smrt je bila neizogibna družba v teh gozdovih, in čeprav so danes zmagali, je bila to le še ena bitka v dolgi vojni, ki ni kazala znakov konca.

Vendar pa je bila tišina, ki je sledila bitki, prežeta z napetostjo. Noben od vojakov ni vedel, kaj jih čaka v naslednjih dneh, a vsi so čutili isto stvar – Tommy je bil vojak, ki se ga je usoda bala.




Robert je z nejevoljnim pogledom opazoval premočene in blatne nogavice, ki so mu grenile življenje v že tako težkih razmerah. Dež, ki je neumorno padal cel teden, je premočil vsak kotiček opreme, vključno z njegovo obutvijo. Džungla ni prizanašala nikomur, najmanj pa nogam, ki so bile ves čas potopljene v blato ali razmočeno zemljo. Potreboval je suhe nogavice, nujno.

Sprehodil se je po kampu in prosil za par, a vsak vojak ga je zavrnil. Vsakdo se je boril z enakimi težavami – mokra oblačila, mokri čevlji, moker svet. Šele ko je prišel do mlade čete, skupine svežih rekrutov, ki so posedali ob ognju, ki je gorel v sodu, je videl priložnost.

Mladeniči so bili tihi, izmučeni od neizprosnih razmer. Ogenj je bil edina tolažba v tem vlažnem peklu. Robert se jim je približal z odločno in hladno držo. »Zelenci, dajte mi nogavice in cigarete. Ne boste jih rabili, ker boste prej umrli, preden boste imeli čas za kajenje,« je rekel z mrtvim izrazom na obrazu.

Njegove besede so bile polne ostrine, ki je prestrašila mlade vojake. Niso se upirali. V strahu so iz nahrbtnikov potegnili suhe nogavice in zavojček cigaret Lucky Strike katere je dala Ameriška vojska. Robert jih je vzel brez dodatnih besed in se zadovoljno sprehodil nazaj proti svojemu šotoru. Delil si ga je z Joejem in Tommyjem, dvema vojakoma, ki sta že dolgo veljala za najboljša v njihovem vodu.

Ko je vstopil v šotor, je Tommy ležal na viseči spalni vreči, kadil cigareto in brezvoljno čistil nohte z nožem. Bil je miren, kot vedno, popolnoma osredotočen na svoje opravilo, kot da svet okoli njega ne obstaja.

»Robi, kaj boš z vsemi temi nogavicami? Saj nisi stonoga,« je navrgel z rahlo nasmeškom na ustnicah, ne da bi dvignil pogled z nohtov.

Joe je ravno sedel na tleh, sezuval blatne škornje in previdno menjal svoje nogavice. »Ti veš, da so suhe nogavice vredne zlata tukaj. Nočem dobiti vnetja,« je rekel resno. Zavedal se je, da v teh pogojih vsaka poškodba ali bolezen pomeni ogromen rizik, ki lahko hitro postane smrtna.

Ko je ravno natikal čiste nogavice, je v šotor energično vstopil Crazy Joe. Njegova energija je bila nalezljiva, vedno je bil poln adrenalina, tudi po koncu bitke. Oči so se mu svetile od navdušenja. »Kaj smo jih poklali, wuhuu! Hočem še več, da vsi pocrkajo!« je kričal, medtem ko je veselo poskakoval po prostoru. »Enemu Vietkongcu je odtrgalo nogo, pa je še vedno kričal od bolečine. Kričal je kot zver, dokler ga nisem prerešetal!« Njegove besede so zvenele skoraj otroško navdušeno, kot da bi govoril o kakšni neškodljivi igri in ne o krutosti vojne.

Robert je zavzdihnil, še vedno držal suhe nogavice v roki, in z rahlo nejevoljo pogledal Joeja. »Veš kaj, briga me. Važno, da imam suhe noge. Nogavice so tukaj vse,« je rekel in si končno začel menjevati svoje. Bil je pristen pragmatik – vedel je, da majhne udobnosti, kot so suhe nogavice, lahko pomenijo razliko med življenjem in smrtjo v takšnih razmerah.

Medtem je v šotor stopil desetnik Brown, nosil je pladenj z neko čudno mešanico, ki naj bi bila kava. Pravzaprav je bila voda z nekaj zrni kave in kuhan riž, ki so ga našli pri sovražniku. Brown je bil izčrpan, a se je trudil ohraniti dobro voljo. »Fantje, tole je ostalo od poševnookih,« je rekel z nasmehom. »Jejte, dokler je toplo.«

V šotorju je zavladala trenutna tišina. Vsi so se zazrli v tisto, kar so imeli za večerjo – voda z rižem, ki se je v resnici komaj lahko imenovala hrana. Toda v teh razmerah so vojaki vzeli, kar so lahko dobili. Blato, dež, izčrpanost in vedno prisoten strah pred smrtjo so jim postajali vsakdanji spremljevalci. In kljub temu so včasih našli trenutke, ko so se lahko nasmehnili, tudi ob mizernem obroku in suhem paru nogavic.

Za trenutek so vsi molče jedli, opazovali, kako dež zunaj pojenja, in občutili redko spokojnost v vojni. Vsak v šotoru je vedel, da jih jutri čaka nova bitka, nova nevihta strelov in eksplozij.




Dnevi so v kampu minevali počasi in težko. Vojaki so obtičali sredi goste džungle, približno dva kilometra stran od reke Trà Khúc, v stalnem pričakovanju. Čakali so na težjo artilerijo, saj tanki in džipi zaradi ozkih, blatnih poti niso mogli prečkati terena. Njihova naslednja misija je bila imenovana “Operacija Polnoč” (Operation Midnight), kar je obetalo nevarno potovanje približno deset 16 kilometrov severozahodno od Da Nanga, v prelepo, a smrtonosno pokrajino Slonove doline. To je bil zloglasen del Vietnama, kjer so bili napadi Vietkonga pogosti, teren pa neusmiljen.

Tommy, vedno discipliniran in natančen, je sedel v svojem šotoru. Na tleh pred njim je bila njegova puška, ki jo je skrbno razstavil in čistil do popolnosti. Njegova bojna oprema je bila skrbno razporejena, vsaka torba in vsak naboj na svojem mestu, kot da bi se pripravljal na paradni nastop. Vročina in vlaga sta bili skoraj neznosni, džungla pa je postajala raj za komarje, ki so se spravili na vojake. Tommy ni trznil, kot da je bil že navajen teh pogojev, a njegov sotrpin Joe je imel druge težave.

»Kot da ščijem igle, jebemti,« je jamral Joe, medtem ko je sedel na stolu in se držal za mednožje. Njegov obraz je bil zvit od bolečine, očitno je imel okužbo sečil, ki jo je v teh razmerah težko prenašal. Tommy, ne da bi odmaknil pogled s svoje puške, mu je hladno svetoval: »Pojdi k zdravniku, mogoče ima kaj za tebe, preden ti vse odpade.«

Medtem je Robert sedel v sosednjem šotoru s padalsko divizijo in igral poker za denar. V šotoru je bilo gneča, nabito polno, vsaj trideset vojakov je sedelo v prostoru, namenjenem za deset oseb. Smrad je bil skoraj neznosen, prepojen z znojem in vonjem marihuane, ki so jo vojaki klicali »Marry«. V ozadju je iz majhnega tranzistorskega radia tiho igrala pesem “For What it’s Worth” skupine Buffalo Springfield, ki je s svojimi melanholičnimi akordi ustvarjala še bolj temačno vzdušje.

»Trije kralji! Ha ha ha! Daj denar!« se je drl Robert, navdušen nad svojim zmagovalnim položajem v igri, ko si je popravil trak, ki mu je držal dolge, črne lase nazaj. Robert je bil eden izmed tistih, ki so znali uživati v trenutkih, ko niso bili v nevarnosti. Kljub vsemu, kar je videl in doživel, si je včasih še vedno lahko privoščil smeh in šalo, kar ga je ločilo od večine.

Vendar je bilo veselje prekinjeno. V tistem trenutku se je po kampu zaslišala trobenta, znak za zbor vseh čet. Vsi so hipoma skočili na noge, odložili karte, prižgane cigarete in cigare, ter se začeli oblačiti v svoje uniforme. Pripravili so orožje in si hitro nadeli čelade. Pok, pok, pok so se slišale zaponke na pasovih, ko so vojaki eden za drugim hiteli proti osrednjemu delu kampa.

General Baker, poveljnik operacije, je stal na improviziranem podestu in s svojim mogočnim glasom nagovoril zbrane vojake. Njegov pogled je bil trd in resen, oči kot dve jekleni krogli, ki sta se zazrli v vsakega vojaka posebej. »Tretji polk je uspel prebiti blatno džunglo in se bo vsak trenutek pridružil našim vrstam. Vendar nas čaka dolga pot do Slonove doline,« je začel, glasno in odločeno. »Tukaj ni prostora za reve in mehkužce! Vietnam vas bo požrl in izpljunil, in vi boste jedli drek toliko časa, dokler ne boste pozabili, kakšnega okusa je. Šele takrat boste utrjeni.«

Njegove besede so padle na vojake kot težko breme. Baker je bil znan po svoji brutalni neposrednosti in ostrini, ni bil človek, ki bi olepševal resnico. Njegov cilj ni bil samo uničenje sovražnika, ampak tudi ustvarjanje neomajnih bojevnikov, ki se ne bi ustavili pred ničemer.

»Misija se začne ob 24:00,« je nadaljeval. »Do takrat se pripravite. To bo tisto, kar vas loči od tega, da preživite ali umrete.«

Zbor se je razšel, vojaki pa so se vračali k svojim pripravam. Zrak je bil poln napetosti in vsakdo je vedel, da jih čaka nevarna pot. Slonova dolina ni bila le cilj, bila je preizkušnja, skozi katero so morali iti vsi, ki so hoteli preživeti v tej vojni.







Noč je bila mirna, a prežeta z napetostjo, ki jo je prinašalo pričakovanje bitke. Džungla je živela svoje nočno življenje – glasno kvakanje žab je odmevalo skozi gosto vegetacijo, občasno pa se je v daljavi slišal grozeč rjov leoparda. Zrak je bil težak in gost, sopara pa neizprosna, kot bi želela vojake opomniti, da se nahajajo sredi neizprosnega bojišča, kjer narava in sovražnik enako predstavljata nevarnost.

Ena ura pred začetkom misije je večina vojščakov še napol spala, nekateri so zadrgnjeno pregledovali svoje orožje, prepoteni in polni skrbi. Jefferson, mali pujs, je smrčal kot top, njegov zvok pa je odmeval po kampu. Joe, ki ni prenesel več njegovega smrčanja, je z drznim korakom šel do njegovega šotora, ga zagrabil za spalno vrečo in ga brez truda vrgel na tla. Jefferson je zmedeno in prestrašeno obležal na tleh, njegove oči so se na hitro odprle, popolnoma zmeden nad dogajanjem.

“Utihni, prašiček! Sliši se te na kilometer!” je zamrmral Joe in se vrnil v svoj šotor, kjer je zavil z očmi. »Končno je utihnil,« je rekel, ko se je znova ulegel na svojo spalno vrečo. “Kaj bi storil, če nas napadejo sredi noči? Samo sledili bi njegovemu smrčanju!”




Tommy je sedel v svojem kotu šotora, v tišini čistil svoje orožje in pazljivo poslušal dogajanje okoli sebe. Ni zatisnil oči niti za trenutek. Njegov obraz je bil osredotočen, njegova misel jasna. Bil je kot stroj, vedno pripravljen, vedno v pripravljenosti.

Robert, ki je že kadil svojo drugo cigareto, je vmes pel pesem *“This is the end”* od The Doors, kot da bi predvidel usodo, ki jih čaka. V šotoru je bila prijetno tišina, razen občasnih smešnih komentarjev, ki jih je Robert navrgel med pesmijo. Joe se je pokril z tanko odejo in pogledal Tommyja z nasmeškom. »Kako si lahko takšen hladnokrvni prasec, Tommy? A te tvoja mama ni marala, ko si bil otrok?« je vprašal z nagajivim tonom, čeprav je bil pol resen.

Nastala je tišina. Robert je iz zornega kota opazoval Tommyja in se, kot običajno, vključil v pogovor: »Tommy je unikaten in skrivnosten. Nikoli ne govori o sebi, tudi jaz mislim, da ga mama ni marala,« je rekel in se zasmejal. Smeh je počasi polnil šotor, tudi Tommyjev obraz je za trenutek zadrhtel, na njegovih ustnicah pa se je pojavil rahel nasmešek. Bil je redkost, toda v tem trenutku si je dovolil majhno sprostitev.

Ko je smeh potihnil, se je Joe obrnil k svojim sanjam in začel navdušeno pripovedovati: »Veš, koga pogrešam? Darlene iz ‘Mama’s Place’! Tiste joške! Joj, ko pridem nazaj domov, grem direktno do nje! Stalno je stregla v tistem bistroju v Abingdonu. Bog, Tommy, ko bi videl njo…« Njegov glas je bil poln želje in smeha, kot da bi bil za trenutek daleč od vojne, doma v Virginiji.

Robert je nadaljeval v svojem sproščenem tonu: »Ha! Kaj bi pa ti naredil? Deset sekund in konec zgodbe!« Joe je zamahnil z roko, kot da noče poslušati Robertovih šal, a ni mogel skriti nasmeha na obrazu.

Robert, ki je bil mojster pogovorov, je prižgal novo cigareto in nostalgično rekel: »Veš kaj jaz pogrešam najbolj od vsega? Hot dog s Flatbush Avenue! Pri nas v Brooklynu je en Mehičan, ki dela najboljše hot doge na svetu. Tako dobro, da mi že zdaj sline tečejo!« Njegov glas je imel tisti sladki pridih domotožja, ki ga je občutil vsak vojak, ko je bil daleč stran od doma.

Joe ga je pogledal in rekel: »Darlene, potem pa hot dog. Dobra kombinacija! Ha ha ha!« Robert se je nasmejal, nato pa vrgel pogled na Tommyja, ki je bil še vedno poglobljen v svoje delo.

»Kaj pa tebe veseli, Tommy? Razen tega, da ubijaš, kar je očitno,« je vprašal Robert, njegov glas pa je bil za trenutek resnejši. »Kaj te žene?«

Tommy je za trenutek dvignil pogled, nato pa spet sklonil glavo proti orožju. Njegov glas je bil tih, a jasen: »Maščevanje me žene.«

Njegove besede so obstale v zraku kot težka megla. Nihče ni več ničesar rekel, saj so vsi vedeli, da je Tommy drugačen od njih. Njegova tišina je nosila težo, ki so jo čutili vsi okoli njega, kot da bi bil človek z drugim ciljem, globljim namenom.

Nenadoma se je oglasila sirena. Ura je odbila polnoč in vojaki so vedeli, da se morajo pripraviti. Tišina je v trenutku prešla v hrupen vrvež, ko so vojaki začeli hitro pobirati svojo opremo, se oblačiti v uniforme in preverjati orožje. Vsakdo je bil v svojem svetu misli, zbran, pripravljen na novo preizkušnjo.

Misija, ki jih je čakala, “Operacija Polnoč”, je bila pred njimi. Slonova dolina je bila daleč, a vojaki so vedeli, da je to le začetek nečesa še bolj strašnega.




Tommy je stal pred svojim vodom, v trdi temi, ki jo je le občasno presekala šibka svetloba luninega odseva skozi gosto džunglo. Pred njim je stalo deset vojakov, utrujenih, premočenih in prekritih z blatom, a kljub temu pripravljeni na ukaz. Jefferson je kot običajno zamujal, njegova nerodnost in počasnost sta že postajali legenda v vodu. 

Robert in Joe sta stala tik ob Tommyju, vsak s svojimi posebnimi lastnostmi, ki so se na nek način dopolnjevale. Joe, ki je bil na svoji čeladi z modrim lakom napisal “Umri mlad, da boš lep okostnjak”, je s svojo nepredvidljivo, skoraj kaotično energijo vedno bil nekakšen sprožilec adrenalina v enoti. Njegove cigarete Lucky Strike so stale zataknjene za trak na čeladi, pripravljene na kajenje takoj, ko bo imel trenutek zase, čeprav se je zdelo, da si Joe nikoli ne vzame resničnega trenutka premora. Njegova impulzivnost je bila znana, a so jo vojaki kljub temu spoštovali – včasih je prav ta lastnost rešila življenja.

Robert pa je bil popolnoma drugačen. Medtem ko se je Joe pripravljal na boj, je Robert stal tam, kot da bi bil del drugega sveta. Ni se oziral na kaos okoli sebe, ampak si je raje popravljal svoje črne lase, ki so mu padali na čelo. Njegov zaščitni znak. Vedno je bil prepričan, da bi moral biti igralec ali vsaj fotomodel, in tudi v najbolj nemogočih situacijah je poskušal izgledati dobro. Kljub tej svoji zunanji lahkotnosti je bil Robert natančen in smrtonosen, ko je šlo zares. Bil je tisti tip vojaka, ki bi ti sredi bitke nasmejano rekel, da ti gre dobro, hkrati pa bi hladnokrvno ustrelil sovražnika, ki bi ga opazil le bežno.

Tommy pa je bil druga zgodba. Medtem ko sta Robert in Joe razmišljala o povsem vsakdanjih stvareh, je Tommy v mislih imel samo eno: ubijanje. Njegova notranja moč je prihajala iz nekega temnega, globokega kraja, ki ga ni nikoli razkril nikomur. Bil je stroj za ubijanje, ki ni poznal milosti, in vojska je to cenila. Zanj je bila vojna prostor, kjer se je počutil najbolj doma. Njegov razum, ki ga je vsakdanji svet mučil, je bil v vojni izostren. Tam je našel svoj namen.

Resnica je bila v tem, da je Tommyja zaznamoval dogodek iz preteklosti, nekaj, kar ga je za vedno spremenilo. Nihče ni vedel, kaj se je zgodilo, a tisti, ki so ga poznali dlje, so govorili, da se je v njem nekaj zlomilo. Tisti trenutek, tisti dan, ga je potisnil čez rob, čez točko, od koder ni bilo povratka. To, kar je ostalo od Tommyja, ni bilo nič drugega kot lupina človeka, ki je iskal maščevanje – maščevanje nad sovražnikom, svetom in morda tudi samim seboj.

Vojska ga je videla kot popolnega vojaka. Za državo je bil vzor – idealen primer ameriške moči in neustrašnosti. Bil je heroj v očeh mnogih, vendar je bilo jasno, da se je v Tommyju boril temnejši del. Ta temni del ga je naredil nevarnega, nepredvidljivega in smrtonosnega. Vojska je to potrebovala, potrebovala je nekoga, ki je bil pripravljen iti do konca, brez vprašanj, brez pomislekov. Ko se je končno pojavil Jefferson, nekoliko prepoten in zadihan, je Tommy počasi obrnil pogled proti njemu. Ni bilo treba izreči besed – Jefferson je vedel, da si je že nakopal Tommyjev tihi prezir. Vojaki so molčali, čakajoč na ukaz. Jefferson se je postavil v vrsto in skušal umiriti dihanje, čeprav so njegovi živci tresli vse njegovo telo.

Tommy je brez besed dvignil roko in pokazal znak, da je čas za premik. Vsi so takoj vedeli, kaj to pomeni. Robert in Joe sta bila že pripravljena, vsak na svojem položaju. Vsi so zgrabili orožje in preverili opremo. Džungla, ki je le nekaj minut prej delovala zlovešče in strašno, je zdaj postala le še en kos bojišča. Misija se je začela.

“Tiho,” je rekel Tommy, njegov glas pa je bil skoraj šepet. A bil je dovolj glasen, da so ga slišali vsi. Vedeli so, kaj sledi.

Pred njimi se je raztezalo šestnajst kilometrov naporne hoje skozi gosto, soparno džunglo. Cesta, po kateri so stopali, je bila prekrita z blatom, vsaka stopinja se je slišala, kot da bi ga čevlji zagrizli v zemljo in ga vleki za sabo, pri čemer so se mešali s tihim šumenjem listov in oddaljenim kričanjem opic. Tovornjaki, ki so prevažali lahko pehoto, so brneli mimo njih v oblakih prahu, njihovi vozniki pa so se smejali pešcem, kot da bi jih zabavalo, da jim ni treba opravljati enakega napora. Glasen smeh je odmeval iz tovornjakov, včasih pomešan z glasbenimi ritmi, medtem ko so vojaki na blatni poti vztrajno stopali naprej, vsak korak je razbijal tišino džungle, kot bi z vsakim korakom premagovali del te neusmiljene narave.

Tommy je hodil enakomerno, ritmično, kot dobro naoljen stroj. Njegov korak je bil stalen in neomajen, njegov obraz pa brezizrazno hladen. Ni se smejal, ni odgovarjal na šale, ki so krožile med vojaki, niti ni vstopal v pogovor. Bil je odmaknjen od vsega dogajanja, kakor da bi se že zdavnaj ločil od tovarištva, ki je vojake povezovalo med seboj. Ostali vojaki so klepetali, nekateri so si pripovedovali šale, nekateri pa so se tiho spogledovali s cesto, ki je še vedno vodila daleč naprej, ne da bi se bližala koncu.

Zrak je bil težek, nasičen z vlago in vonjem tropskih rastlin, mešan z blagim vonjem po znoju in tleh, ki so jih vojaki tlačili s svojimi škornji. Včasih bi kdo izmed vojakov klel zaradi vročine ali zaradi teže nahrbtnika, ki mu je visel na ramenih, vendar so korakali naprej, ker ni bilo druge izbire. Vojna jim ni dajala uslug ali privilegijev – vsak kilometer je bilo treba premagati s trudom in disciplino.

Tommy ni čutil teže nahrbtnika, niti zoprne vročine. Njegovo telo je bilo utrjeno, njegov um otopel od vsega, kar je videl, kar je preživel, in kar je vedel, da ga še čaka. Njegov pogled je bil usmerjen naravnost predse, na cesto, ki je izginjala v daljavo, a tudi ta mu ni pomenila ničesar. Bil je ujetnik trenutka, v katerem ni bilo prostora za preteklost ali prihodnost, le korak za korakom, ki ga je vodil naprej, kakor da bi bil le še en delček te neizprosne vojaške mašinerije.

Včasih je mimo švignila ptica ali pa je iz bližnjega grmovja stekla kakšna žival, ki je bežala pred nenadnim hrupom ljudi. A ti drobni premiki narave niso pritegnili Tommyjeve pozornosti. Bil je popolnoma osredotočen na svoje gibanje, na vzdrževanje svojega ritma, ki ga je ohranjal v stanju, kjer misli ne bi mogli vdreti. Vedel je, da bi, če bi dovolil, da misli prodrejo skozi njegovo oklopljeno zunanjo lupino, lahko popustil – spomnil bi se smrti, ki so ga obdajale, izgube tovarišev, vsega, kar je pustil za sabo. Zato je bil hladen, skoraj brezčuten, kot da je z vsakim korakom iz sebe izrinjal še zadnjo sled človeškosti.

Včasih so ga vojaki iz bližnjih vrst ošinili s pogledi, vendar so hitro odvrnili oči. Tommyjev izraz in njegova prisotnost sta delovala zastrašujoče, kot bi bil nekdo, ki je videl preveč in čutil premalo. Nič več ni bil zgolj vojak med vojaki, temveč nekaj drugega – tiha, neusmiljena senca človeka, ki se ni več zmenila za majhne radosti ali trenutke olajšanja, ki so jih drugi še znali najti sredi te zmešnjave.

Nekaj vojakov se je pričelo glasno pogovarjati o tem, kdaj bo prišel naslednji počitek, drugi so si delili zaloge vode, saj so čutarice postajale vse lažje. Eden od njih, mladenič z rjavimi lasmi, je poskušal pripraviti Tommya do pogovora. “Hej, Marrone,” je rekel z rahlo šegavim tonom, “kaj pa ti? Kaj misliš, koliko še do cilja?”

Tommy ni odgovoril. Njegov pogled je ostal trdno usmerjen naprej, njegova koraka nista zastala niti za trenutek. Fant se je živčno nasmehnil in odmaknil, ne da bi poskušal znova. Tommy je bil kot skalnat zid, nedostopen in neomajen.

Vojna ni bila zanj več stvar pogovorov ali šal. Bila je vsakdanji boj za preživetje, in vse, kar je štel, je bil naslednji korak.




Joe, vedno glasen in zgovoren, je z velikim navdušenjem razpravljal z mlajšim vojakom o prednostih ubijanja z bajonetom. “Če imaš bajonet, ga lahko takoj zabodeš,” je rekel z očitnim zadovoljstvom, kot da je že neštetokrat dokazal svojo teorijo. “Preden izvlečeš nož, te lahko poševnooki že zašiha,” je dodal in z roko ponazoril, kako bi sam izvedel napad. Mlajši vojak, čeprav neizkušen, se je vseeno drznil nasmehniti in zamrmral nekaj o tem, da bi nož verjetno hitreje rešil situacijo. Joe je zmajal z glavo in se predrzno zasmejal, prepričan, da ima prav.

Za njimi se je vlekel Jefferson, počasen, ves premočen od znoja in blatnih stopinj. Sopihal je kot star tovorni konj, njegovi koraki so bili počasni in neenakomerni. Tommy, ki je zaznal njegov zaostanek, se je ustavil in se obrnil. Njegov mrk pogled je oplazil Jeffersona, ki je s puško v roki počasi stopal za njimi.

“Jefferson!” je zavpil Tommy, ko se je nekoliko upočasnil, da bi se mu približal. “Kaj je s tabo narobe? Še vedno ne dojameš, da gre za življenje in smrt? Puško imaš zaklenjeno! Če bi zdaj padli v zasedo, bi kaj? Kamne metal v njih?” Glas je bil oster in prodoren, in tudi če so bili drugi vojaki nekaj metrov stran, so dobro slišali vsako besedo.

Jefferson je pogledal navzdol, preveč prestrašen, da bi lahko kaj drugega iztisnil iz sebe kot tiho: “Ne, gospod. Hvala, gospod.” Z dlanjo je segel k zaklepu na svoji puški, da bi ga hitro sprostil, v upanju, da ga Tommy ne bo več opazoval.

Iz ozadja je desetnik Brown prikorakal do Tommyja, njegov korak enako odločen, a tišji. V roki je držal zemljevid, njegova majhna žepna svetilka pa je osvetljevala koordinate na papirju. “Želim, da razporediš vojake v dve liniji, ko pridemo do kontrolne točke,” je rekel brez oklevanja in podal zemljevid Tommyju.

Tommy je vzel zemljevid, pokimal in na hitro preletel pot pred njimi. Bližali so se kontrolni točki, kjer naj bi se zbrali in pripravili na napad. Njihova naloga je bila jasna – napasti osrčje Slonove doline, kjer je bila glavna baza vietnamskih generalov. Tja so prihajale vse informacije o sovražnikovih drugih bazah. Vojaki so se razdelili v več skupin in hodili po robu ceste, nekateri pa so se pomikali globlje v džunglo, kjer so imeli boljši kritje. Po sredini ceste so se pomikali džipi in manjša oklepna vozila, pripravljena na napad kot težka konjenica.

Tommy in njegovih deset mož so bili zadolženi za hitri napad po sredini. Njihova naloga je bila prodreti skozi sovražnikovo črto in jo zlomiti, medtem ko bosta leva in desna stran napadali iz kritja džungle. Kolona vozil se je premikala po blatni cesti, težki koraki pehote pa so spremljali hrup motorjev.

Nenadoma je pred njimi, v ospredju, odjeknila eksplozija. Džip z mitraljezom se je dvignil v zrak in se s strašanskim hrupom zrušil nazaj na zemljo, obdan z ognjem. Za njim je eksplodiral tovornjak, poln z vojaki lahke pehote. V trenutku so bili plameni povsod. Ogenj je goltal vozila, vojaki pa so kričali v obupu, poskušajoč pobegniti iz ognjenih zubljev.

Tommy je s trdim glasom zakričal: “Dol!” Njegovi vojaki so se hitro vrgli na tla, medtem ko so gromki eksplozije še vedno odmevale po dolini. Goreča vozila so postala smrtne pasti za vse, ki so ostali v njih. Tisti, ki so uspeli skočiti iz tovornjaka, so se valjali po tleh, nekateri v plamenih, drugi pa z zažgano kožo, ki se je lupila kot odvečna obleka.

Vojaki iz pehote, ki so hodili po robu ceste, so se takoj razbežali in poiskali kritje v džungli. Zavedali so se, da gre za zasedo in da je bil napad skrbno načrtovan. Sovražniki so vedeli, kje bodo vozila in kdaj jih bo najbolje napasti. Ameriški vojaki so bili ujeti v peklensko zanko, iz katere ni bilo lahkega izhoda.

Tommy je v tistem trenutku prevzel popoln nadzor nad situacijo. “Naprej!” je zavpil in se pognal naprej, njegovi vojaki pa so mu sledili, oboroženi in pripravljeni na boj. Vojaki na levi in desni strani so streljali proti džungli, kjer so se skrivali vietnamski vojaki. Streli so odmevali skozi gosto vegetacijo, drevesa pa so se tresla pod težo boja.

Joe je bil že v svojem elementu. Z bajonetom v roki je napadel prvega vietnamskega vojaka, ki mu je prekrižal pot. Zabodel ga je brez oklevanja in se zasmejal, ko je pogledal nazaj proti mlajšemu vojaku, s katerim se je prej prepiral. “Sem ti rekel!” je zaklical čez ramo. “Tako se to dela!” je dodal, ko je izvlekel bajonet iz trupla.

Robert je streljal natančno, brez napak. Njegov obraz je bil hladen, kot vedno, njegovi gibi pa mehanski, natančni in brez odvečne drame. Vse, kar je bilo zanj pomembno, je bilo opraviti nalogo – hitro in brezčustveno. V tem trenutku ni bilo prostora za razmišljanje o domu ali o prihodnosti. Bilo je samo zdaj, samo tukaj.

Eksplozije in streli so nadaljevali, dokler ni bilo več nobenega sovražnika, ki bi streljal nazaj. Kolona vozil je bila uničena, cesto pa so prekrivali plameni in trupla. Sovražnikova baza je bila na dosegu roke, a vojaki so vedeli, da bo preboj še dolga in krvava pot.

“Naprej!” je še enkrat zaklical Tommy, ko se je premikal naprej po cesti. Njegovi vojaki so vedeli, da ne bodo odnehali, dokler ne bodo uničili sovražnika.




Ostala oklepna vozila so se ustavila. Naprej niso mogla, saj so cesto blokirali uničena vozila in raztrgani džipi. Desetnik Brown je prvi opazil pasti, nameščene med kovinskimi razbitinami in razsutimi trupli. Čeprav so zasedo uspešno odbili, je prihodnost ostala negotova, temna kot džungla, ki je obkrožala cesto. Nihče ni vedel, kaj jih čaka naprej.

Tommy se je odločil za drugačno strategijo. S svojim vodom se je pomikal ob boku ceste, medtem ko je za njimi napredoval tretji vod marincev. V večini so bili to mladi in neizkušeni fantje, sveži rekruti, ki so jih pogosto poimenovali “kanon futr” – meso za sovražnikove krogle. Sonce je počasi vzhajalo, njegovi zlati žarki pa so božali vrhove dreves, osvetljujoč nevidne grožnje, ki so prežale v senci.

Nenadoma je Tommy začutil mrzli šepet nevarnosti. “K ZAKLONU!” je zavpil, ko so krogle začele brniti mimo njih kot jate besnih os. Utrdili so se za drevesi in skromnimi nasipi, toda krogle so prihajale od vsepovsod.

Jefferson je bil med prvimi, ki ga je zadelo. Sredi kaosa je omahnil na tla z razparanim trebuhom, njegove roke pa so bile okrvavljene, ko jih je stiskal ob svoje drobovje. Njegovi kriki so rezali skozi zrak. “Mama! Mama, pomagaj!” je kričal, medtem ko je Joe obupano zavpil: “Medic!”

Billy, zdravnik, ki je nosil uniformo z rdečim križem, je hitro pritekel in se sklonil k Jeffersonu. Njegove roke so bile izkušene, vendar neustrašne v tej moriji, ko je poskušal zadržati življenje v umirajočem vojaku. Kri je bila povsod, njuni pogledi pa so bili polni strahu in brezupa.

Medtem sta Robert in Joe stekla naprej, njuni puški sta streljali brez premora, krogle pa so deževale po sovražnikovih utrdbah na vhodu v Slonovo dolino. Težki mitraljezi, ki so bili strateško postavljeni, so ubijali vsakogar, ki se je približal. Sovražnikova pehota je bila neskončna – vsak Vietnamec, ki je padel, je bil hitro nadomeščen z dvema novima. Zdelo se je, kot da bo ta pekel trajal večno.

V tretjem vodu je bilo vse več mrtvih. Mlade marince so kosile krogle, in tisti, ki so še stali, so začeli bežati nazaj v paniki. Nekateri so se v obupu zakopali v blato, jokali in kričali pod pritiskom. Strah jih je popolnoma prevzel.

Tommy, osredotočen na svoje poslanstvo, je skozi kaos opazil dva vietkongovska vojaka, ki sta upravljala težki mitraljez. Brez pomisleka je stekel naravnost proti njima. Njegova puška je bila trdno usmerjena, vsak strel je bil natančen in smrtonosen. Z enim hitrim gibom je zadel oba, njuni telesi sta omahnili na tla, kar je ameriškim vojakom omogočilo lažji preboj naprej.

A takrat se je zgodilo. Ostrostrelec, skrit nekje v džungli, je opazil Joeja, ki je pravkar zavpil nekaj navdušenega. Zadel ga je naravnost v srce. Joe je padel na tla kot hlod, njegove roke so brez življenja obvisele ob telesu. Njegov smeh, vedno glasen in poln življenja, je potihnil za vedno.

Billy je hitro stekel proti Joeju, toda ko je prišel do njega, je vedel, da je prepozno. Njegove oči so se za trenutek ustavile na njem, preden je zaslišal še en strel. Krogla je švignila skozi zrak in se zarila naravnost v Billyjevo čelado. Kri je izbruhnila kot rdeč gejzir, njegovo truplo pa je omahnilo na tla poleg Joeja.

Tommyjev bes je zdaj postal brezmejen. Krogle so še vedno brenčale okoli njega, a z vsakim korakom, ki ga je naredil proti sovražniku, je bil hitrejši, močnejši. Ostrostrelec ga je še vedno lovil z očmi, skušal ga je zadeti, toda Tommy se je izogibal vsakemu strelu, kot da bi imel šesti čut.

Ko ga je končno imel na muhi, je naenkrat eksplodiralo. Pok je bil silovit in Tommyja je vrglo na tla. Iz ušes mu je zazvonilo, medtem ko je po zraku letel dim in drobci zemlje. Eksplozija je razbila vse okoli njega, in za trenutek ni vedel, ali je to njegov konec. Ko je zbral moči, je zaslišal le še oddaljene krike in zaviralni zvok prihajajočih okrepitev.




Čas se je ustavil. Vse okoli Tommyja se je odvijalo kot v počasnem posnetku. Metki so leteli skozi zrak, zrak je bil gost od smodnika, drevesa so padala kot krhke paličice. Težko je dihal v tem zadušljivem ozračju, oči pa so mu solzile od dima, ki se je počasi valil po bojišču. Obrnil se je okoli sebe, a ni videl nobenega svojega moža. Niti enega sovražnika. Bilo je, kot da je sam ujet v peklu.

Nenadoma se je iz gostega dima proti njemu pognal vietnamski vojak, z bajonetom v roki. Tommy se mu je komaj izmaknil, a ne dovolj. Bajonet se je zasadil v njegovo nogo, zarezal globoko v meča. Bolečina je bila bliskovita, a Tommy ni bil človek, ki bi klonil. Zagrabil je sovražnika za glavo in mu z ledenim pogledom pritisnil cev pištole naravnost v obraz. En strel. Vietnamski vojak se je zgrudil pred njim kot lutka brez niti.

Eksplozija. Tokrat močnejša, še bližja. Tommyja je vrglo nazaj na hrbet. Šok mu je zatemnilo pogled, zrak je bil iztisnjen iz njegovih pljuč. Zmeden je poskušal vstati, a takrat je dojel, da nekaj ni v redu. Njegov hrbet – bolečina je bila ostra, razbijajoča. Prva eksplozija ga je ranila huje, kot si je mislil. Toda adrenalin, ki je preplavljal njegovo telo, ga je gnala naprej. Poiskal je svojo puško, stisnil zobe in ignoriral rane, ki so ga želele ustaviti.

Ko se je dim začel redčiti, je opazil desetnika Browna, ki je proti njemu prihajal z novo četo svežih vojakov. Sveža kri, še nepreizkušena, a odločena. Tommy ni občutil bolečine, le neskončen bes in željo po maščevanju. Zgrabil je tri granate, snel varovala in jih brez oklevanja vrgel v leseno uto, kjer se je skrivala skupina sovražnikov. Eksplozija je bila oglušujoča. Udi so leteli na vse strani, trupla raznesena v vseh smereh. Še ena eksplozija, še več smrti.

Tommy je nadaljeval, mrak v njegovih očeh se je poglabljal. Za betonsko steno je opazil tri vojake, ki so bili videti kot otroci, komaj starejši od trinajst let. Ni se ustavil. Ni si dovolil čustvovati. Krogle so tiho zapustile njegovo puško, in vsak strel je pomenil konec še enega življenja.

Nato ga je zadela krogla. Švignila je skozi njegovo ramo, udarec, ki je predramil njegovo telo. Tokrat pa ni mogel prezreti bolečine. Roka mu je otrpnila, vroča kri je počasi curljala iz rane. Brown je pritekel k njemu, ga prijel za drugo ramo in vztrajno rekel: “Dovolj si naredil, ustavi se.”

Tommy se je upiral, toda njegovo telo je bilo izčrpano. Bolečina je začela prevzemati nadzor, adrenalin je popuščal. Brown ga je potegnil v zaklon za tovornjak. “Težki bombniki B-52 prihajajo. Poravnali bodo vse. Glavo daj dol!”

Čez nekaj minut je nebo začelo bobneti. Zvok težkih bombnikov je bil kot grom, ki je prihajal iz globin pekla. Nato je prišlo. Eksplozije so tresle zemljo, vroč zrak je prekril Slonovo dolino, ogenj pa je požiral vse, kar mu je prišlo na pot. Vse se je treslo, vročina pa je bila tako močna, da je bilo dihanje skoraj nemogoče.

Nato je prišla tišina. Streli so utihnili. Eksplozije so potihnile. Vse, kar je ostalo, je bil težak, vroč zrak, napolnjen s pepelom in vonjem po smrti.

Tommy je ležal na blatnih tleh. Njegov obraz je bil zakopan v blato, a je globoko dihal. Ob njem je ležal Brown, prekrit v pepelu, a še živ. Vse okoli njiju je bilo mrtvo. Slonova dolina je bila poravnana z zemljo.







Tommy je zaprl oči, njegove veke težke kot svinec, in potonil v globoko nezavest, izčrpan od bolečine, kaosa in smrti, ki so ga preganjali na bojišču. Občutek teže, ki mu je pritiskal na telo, se je počasi sprostil, kot bi ga neka nevidna roka dvigovala iz pekla, v katerem je pravkar bil. Njegove misli so se oddaljevale od strašljivih prizorov krvi, eksplozij in krikov, ki so mu še vedno odmevali v glavi. Vse to je izginjalo, ko je zdrsnil v svet sanj, kjer so ga začeli obdajati mirnejši spomini, oddaljeni od krute realnosti vojne.

Sanjal je svojega brata Franka.

Stal je pred njim, tako jasen in resničen, da je Tommy za trenutek pomislil, da se je nekako vrnil v preteklost. Frank je bil oblečen v svojo značilno temno obleko, s kravato, popolnoma urejen, kot vedno. Tisti eleganten, uglajen videz, ki ga je spremljal skozi življenje. Njegovi lasje so bili gladko počesani, obraz brezhibno urejen, in čeprav ga je Tommy že leta ni več videl, se je Frank pred njim zdel prav tak, kot si ga je zapomnil iz zadnjih dni.

Stal je nasproti njega, na obrazu pa je imel tisti resen, a hkrati spodbuden izraz, ki ga je Tommy vedno občudoval. Bil je videti močan in trden, kot da nobena sila na svetu ne bi mogla omajati njegovega notranjega miru.

“Trdoživ si, Tommy,” je spregovoril Frank, njegov glas topel, a poln resnosti, kot bi mu želel nekaj pomembnega prenesti. V njegovih očeh je bil ponos, ki ga Tommy že dolgo ni začutil od nikogar. Ta preprosta pohvala, izrečena z bratovo avtoriteto, je Tommya zadela globoko v srce. V svetu, kjer se je vsako dejanje merilo v krvi in smrti, je ta izjava prišla kot nežen dotik, nekaj, kar je presegalo nasilje vojne.

“Ne predaj se, brat,” je nadaljeval Frank, korak bližje k njemu, kot bi ga želel še bolj podpreti, kot brat, ki je vedno stal za njim, ne glede na vse. “Nekaj velikega te čaka.”

Tommy je čutil, kako se mu grlo zateguje. Želel je odgovoriti, želel je bratu povedati, kako utrujen je bil. Utrujen ne le od bitke, ampak od dolgotrajnega boja, ki je bil bolj kot le vojna – bil je boj znotraj njega samega. Vsak dan na bojišču je bil kot novo poglavje istega tragičnega romana, kjer zmaga ni obstajala, le preživetje. Želel je povedati Franku, da ga težka bremena preteklosti in sedanjosti pritiskajo k tlom, da je izgubljal moč za nadaljevanje, da se mu je neskončen boj zdel nesmiseln. Toda preden je lahko našel besede, da bi to izrekel, so se njegove misli zameglile.

Nenadoma je njegov svet sanj prekinil glas, nenavadno glasen, a znan. “Good morning, Vietnam!” Glas, poln energije in nevsiljive vedrine, je zadonel v zraku. Tommy je začutil, kako so sanje hitro bledele, njegov brat Frank je izginjal v daljavo, njegov resni obraz se je počasi razblinjal, dokler ni povsem izginil v praznino.







Prepoznal je glas. Bil je narednik Adrian Cronauer, znani radijski voditelj iz Saigona. Vsako jutro je na postaji AFVN razveselil vojake s svojimi šaljivimi in včasih divjimi napovedmi. Tommyjevi težke veke so se počasi dvignile. Pred sabo je zagledal majhen radio, ki je predvajal oddajo, in nad sabo belo zaveso. Zmedeno je pogledal naokrog in ugotovil, da leži na beli bolniški postelji. Njegovo telo je bilo utrujeno, bolečina pa je bila še vedno prisotna – predvsem v hrbtu in rami, kjer so ga ranili.

Na rjuhi je pisalo: **8. terenska bolnišnica Nha Trang**.

Poskušal se je dvigniti, a ga je ustavila ostudna bolečina v stegnu. Vsak gib je bil kot žgoč plamen, ki mu je preplavil telo. Pustil je, da se glava zopet pogrezne v mehko blazino. Takrat je skozi radio zadonela znana pesem: “Born to be wild.” V pesmi je bila moč, ki je povzela to, kar je Tommy bil – divjak, ki ga nič ni moglo ustaviti.

V sobo je vstopila medicinska sestra. Njeni dolgi blond lasje so ji padali čez ramena, nasmehnila se mu je, vendar je Tommy ob pogledu na njen velik razmik med zobmi zadržal rahli nasmešek zase.

“Dobro jutro, naddesetnik,” je rekla z nežnim glasom. “Kako se počutite?”

Tommy je odprl usta, da bi spregovoril, a iz njega ni prišel noben zvok. Grlo je bilo suho kot puščava. Sestra je to opazila in mu hitro prinesla kozarec vode. Po nekaj požirkih je občutil nekaj olajšanja, a še vedno ni mogel govoriti. Sestra mu je nato pustila škatlico cigaret na mizi ob postelji in ga ponovno pogledala.

Zraven cigaret je bil čin za naddesetnika. Tommy je za trenutek pozabil na bolečine. Promocija. Obraz je bil brez izraza, a takrat je opazil še nekaj drugega. Na mizi je bila še ena majhna črna škatla. Njegove roke so rahlo zadrhtele, ko je segel po njej in jo previdno odprl.

V škatli je bila **medalja vijoličnega srca** – Purple Heart, nagrada za ranjene v boju ali posthumno za tiste, ki so padli. Poleg tega pa še nekaj, kar ni pričakoval: **Medalja časti** – največja čast, ki jo lahko prejme ameriški vojak. Tommy je za nekaj trenutkov obmiroval, gledal medalji, ne da bi povsem dojel, kaj to pomeni.

Vse bolečine, vse izgube so se za trenutek umaknile. Zatisnil je oči, njegov um pa je bliskovito preletel vse, kar je preživel. V mislih je še vedno slišal besede svojega brata ter se spraševal kaj mu je hotel povedati s tem.




Tommy je legel nazaj in zrl v strop, misli pa so se mu vrtinčile v brezkončno spiralo vprašanj, na katera ni imel odgovorov. Zakaj ni umrl tam, na bojišču, kjer bi bilo vsega konec? Konec muk, bolečin in vsega, kar je prinašala ta vojna. Morda je bila usoda tista, ki mu ni dovolila umreti. Vseeno pa se je počutil izgubljenega, kot da mu je življenje odvzelo namen, ki ga je do tega trenutka gnalo naprej.

Od morfija je bil otopel, omotičen, vendar je bila to edina stvar, ki ga je ščitila pred peklenskimi bolečinami, ki so se širile iz vsake rane na njegovem telesu. Teden dni je ležal v postelji, čas se je vlekel, kot bi bil ujet v neskončni megli. Nekega dne, ko so njegove misli tavale med bolečino in pozabo, je skozi vrata vstopil general Baker.

“Vidim, da ste ven iz najhujšega,” je dejal Baker, njegov glas pa je bil mehak, a odločen. “Nikoli nisem dvomil, da se boste izvlekli.” Pokazal je na mizo ob postelji, kjer so ležale medalje. “Tole darilo sem vam pustil, da bi jih videli, ko se zbudite. Medalje, ki ste jih krvavo zaslužili.”

Tommy ni odgovoril. Tišina je v sobi visela kot teža na prsih. Prižgal je cigareto in počasi povlekel prvi dim, ki se je zavlekel čez njegov obraz kot tančica, ki je zakrivala njegove misli. Z očmi, skritimi za gostim dimom, je končno spregovoril.

“Kaj se je zgodilo z mojimi možmi?” Njegov glas je bil hladen, trd. “Kje je Robert?”

Bakerjev obraz se je zresnil. Njegove oči so izražale težo novic, ki jih je moral povedati. “Težko mi je to reči, vendar… jih ni več. Več kot polovica polka je bila izbrisana v napadu. Robert… je preživel, a…”

Tommy je z naporom poskušal sesti. Bolečina mu je prebodla hrbet in rame, a vseeno se je zadrl: “Kaj z Robertom? Povejte mi!”

General je zamišljeno zmajal z glavo. “Robert je… drugačen. Najbolje, da se sami prepričate.”

Čez nekaj minut je Tommy, še vedno v bolečinah, sedel v invalidskem vozičku in se počasi pomaknil po hodniku. Ko je prišel do sobe, kjer je ležal Robert, je za trenutek obstal. Videl je svojega prijatelja, vojaka, s katerim je preživel nešteto bitk, kako leži nepremično v postelji. Brez ene noge in roke, njegov obraz je bil bled, oči pa so strmele v strop, kot da gledajo v neskončnost in to mu je bilo preveč znano.

Tommy se je počasi približal postelji, ne da bi spregovoril. Njegovo srce je stisnila nevidna pest ob pogledu na prijatelja. Robert je obrnil glavo proti njemu, njegove oči so bile prazne, izgubljene. Nobene besede niso bile potrebne. Oba sta vedela, kaj pomeni tak pogled. Sredi tiste boleče tišine je Tommy začutil težo preživetja, ki ga je zdaj spremljala.




Tommyjevo okrevanje je trajalo dolgo, mučno dolgo. Vsak dan je v tišini obiskoval Roberta, sedel ob njegovi postelji in čakal. Ni ga želel obremenjevati, saj je vedel, da njegov prijatelj potrebuje čas – morda celo več časa, kot ga je sam imel. V teh tihih trenutkih se je Tommy spraševal, kaj se bo zgodilo z njima. Ali bo Robert kdaj spregovoril? Kdaj, če sploh, bosta lahko nadaljevala s svojimi življenji?

Medtem ko je Robert molčal, je Tommy gojil željo, da bi se vrnil nazaj v boj. Njegova prošnja za vrnitev je bila hitro zavrnjena. Zdravniški izvidi so bili jasni – država je menila, da je naredil dovolj, preveč celo. Toda Tommy je čutil, da še ni končal. V njem je tlela neizmerna jeza, ki je zahtevala svoj izhod. Čutil se je ujetega v krog brez izhoda. Bolnišnica ga je utesnjevala, stene so postajale vedno bolj zadušljive.

Da bi pregnal občutek brezupa, je čas porabljal za branje knjig in gledanje filmov, ki so jih predvajali v vojaški dvorani. Motivacija, so rekli. Toda zanj sta bila filma, *The Gunfighter* in *The Tall Target*, zgolj opomnik na statičnost njegovega življenja. Oba je gledal tolikokrat, da je znal že vsako frazo na pamet. Ko je hodil na fizioterapijo in dvigoval uteži, da bi povrnil svoje moči, ga je edino naprej gnalo bratovo sporočilo iz sanj – tisto skrivnostno, nejasno upanje, da ga še nekaj čaka.

Nekaj dni pred prvim novembrom 1973, so Tommy-u pripeljali zajtrk.  V njegovo sobo so pripeljali novega ranjenega vojaka, svežega iz neuspešne misije “Binder” v provinci Bình Dương. Baza je padla, izgubili so štirideset ameriških vojakov, kar je bil še en udarec za vojsko. Tommy je sedel za svojo mizo, ko ga je ranjeni vojak ogovoril.

“Si mi nekam znan,” je rekel vojak, medtem ko so ga postavljali v posteljo nasproti. “Ali se poznava?”

Tommy ga je pogledal, a ni prepoznal obraza. “Ne zdi se mi,” je odgovoril kratko, a v glavi je že začel vrteti obraze, morda ga je že kdaj srečal.

Vojak je pogledal tablo ob svoji postelji, kjer je pisalo njegovo ime in zdravstveno stanje. “Marrone. Naj se predstavim Vincent Brassi,” se je zasmejal. “Si zelo podoben Franku. Tvoj brat?”

Tommy je ob njegovih besedah otrpnil. “Si poznal Franka?” je vprašal, presenečen in hkrati negotov, ali želi slišati odgovor.

“Seveda sem ga poznal!” se je zasmejal Vincent, a njegov nasmeh je bil grenak. “Moj brat je veliko sodeloval z njim, ko je Frank prišel k nam v Yonkers. Bili so dobri časi, vsaj dokler niso postali slabi.”




“Veliko ljudi je delalo z mojim bratom,” je tiho odvrnil Tommy in brez navdušenja začel jesti umešana jajca, ki so bila že povsem hladna. Okus mu ni bil pomemben. Hrana je bila le nekaj, kar je moral opraviti, kot rutina. Vsaka žlica je bila kot prazno opravilo, ki ga je opravljal bolj iz navade kot potrebe. 

Vincent je medtem prižgal cigareto, globoko potegnil in se udobno naslonil nazaj na bolniško blazino. Počasi je izdihnil dim, medtem ko so mu oči begale po sobi, kot da bi se spominjal starih časov. “Bežno se spominjam tvojega brata,” je začel. “Takrat sem bil še mulec, najstnik, komaj dovolj star, da sem razumel, kaj se dogaja okoli mene. Moj brat Tony pa… Tony je bil takrat alfa in omega. Imel je mesto v šahu, nihče mu ni mogel nič. Dokler ni šel vsega skrajno predaleč.”

Vincent je za trenutek utihnil, kot bi čakal, da bo Tommy kaj pripomnil, a Tommy je bil osredotočen na svoj krožnik, še vedno brez pravega apetita. Po nekaj sekundah premora je Vincent nadaljeval, zdaj s tišjim in bolj resnim glasom: “Zdaj pa Tony sedi v Auburn Correctional Facility, doživljenjska kazen za dvojni umor.” Pogledal je Tommyja, da bi videl, če ga te besede sploh zanimajo. “ pihnil je brata od Joseph-a Romana in njegovega svetovalca, desno roko. Vse to zaradi nekega spora, nekaj, kar bi lahko rešili drugače. Ampak Tony je bil vedno impulziven.”

Tommy je to zgodbo poznal, a ne v celoti. Zdaj, ko je slišal več podrobnosti, so se koščki sestavljanke začeli povezovati. Tudi njegov brat Frank naj bi bil vpleten v ta dogodek, vendar nikoli ni bilo nobenega konkretnega dokaza. Vedno je bilo nekaj govoric, šepetanj v temi, a nič uradnega. In vse to je samo še poglobilo skrivnost, ki je obdajala Frankovo smrt. Tommy je zavil z očmi ob spominu na nedokončane zgodbe in neodgovorjena vprašanja.

Vrata bolniške sobe so se tiho odprla in vstopil je zdravnik Johnson, mož srednjih let z očali in prijaznim obrazom, ki je veljal za enega bolj uglednih in razumljivih zdravnikov v tej bolnišnici. Vedno je znal najti prave besede za svoje paciente, tudi v težkih trenutkih.

“Marrone,” je rekel Johnson in se ustavil ob vznožju postelje, kjer je stala tabela z vojakovim stanjem, “glede na tvoje stanje, ko smo te sprejeli, sem presenečen, da si sploh preživel, kaj šele, da si tako hitro okreval. Čez nekaj dni bomo opravili še nekaj testov, in potem te izpustimo. Domov greš.” V njegovem glasu je bila prisotna mešanica začudenja in olajšanja, kot da še sam ne more verjeti, kako hitro so se stvari odvile v pozitivno smer.

Vincent se je namuznil, nato pa pogledal zdravnika z mešanico cinizma in črnega humorja. “Srečnež, proklet srečnež,” je zamrmral s cigareto v ustih in se nasmehnil. Tisti nasmeh pa ni bil zares vesel; bil je bolj kot krinka, pod katero se je skrivalo nekaj bolj temačnega – morda zavist, morda preprosto utrujenost od življenja.

Tommy ni pokazal nobenih čustev ob zdravnikovih besedah. Novica, da bo kmalu odšel, ga ni ganila. Njegov pogled je bil še vedno uprt v hladna jajca, kot da bi tam našel nekaj, kar bi lahko pojasnilo, kaj mu je namenila usoda. Ni vedel, kaj pričakovati, kam naj usmeri svojo jezo, svoj obup, svojo nemoč.

“Pridi kdaj v Yonkers, če boš potreboval delo,” je mimogrede rekel Vincent, ko je odložil cigareto na rob pepelnika in se obrnil na bok, kot da bi se pripravljal na popoldanski dremež. Besede so bile izrečene nonšalantno, kot da povabilo ni bilo pomembno, a Tommy je v teh besedah zaslutil več kot le priložnost.

Tommy je za trenutek dvignil pogled in se zavedal, da so Vincentove besede imele težo. To je bilo povabilo v svet, iz katerega je njegov brat Frank morda nikoli ni zares izstopil, svet, ki ga je zaznamoval s svojo skrivnostnostjo in nasiljem.

Bil je hladen novembrski dan leta 1968 v Newarku, mestu z dolgimi senčnimi ulicami in dotrajanimi zgradbami, ki so odsevale burne čase. Newark je bil najbolj naseljeno mesto v ameriški zvezni državi New Jersey, sedež okrožja Essex County in srce metropolitanskega območja New Yorka. Mesto je bilo polno kontrastov – od zgodovinskih stavb do modernih industrijskih kompleksov, vse to prepleteno z utripom različnih kultur in narodnosti. Tukaj je vsak utrip mesta nosil pridih napetosti, ki je v zadnjih letih eksplodirala v nasilje in nemire.

Tommy Marrone se je vračal iz srednje šole. Njegov korak je bil odločen, a obenem sproščen, kot da bi ga hlad, ki je vdiral skozi ulice, ni motil. Na ramenih je nosil svojo šolsko torbo, a bolj kot torba je izstopala njegova bela bomber jakna z napisom USA. Ta jakna mu je pomenila več, kot bi lahko kdo razumel. Bila je darilo njegovega starejšega brata Franka, ki ga je spoštoval in občudoval, in v njej se je Tommy počutil močnega, kot da nosi del bratove moči na svojih ramenih. Na glavi je imel črno kapo, ki je varovala njegova ušesa pred mrzlim vetrom, ki je pihal z ulice.

Ko je hodil po 18. aveniji na West Sideu, je ulica delovala prazno, a Tommy je vedel, da je Newark vedno poln življenja, tudi če ga ni bilo mogoče takoj zaznati. Slišal je oddaljene zvoke avtomobilov in občasne glasove iz blokov. Toda pod tem površinskim truščem je bila vedno prisotna napetost, neka tiha grožnja, ki je tlela v zraku, posebej v teh delih mesta.

Naenkrat je zaslišal brnenje motorja, ki je postajalo vse glasnejše. Po cesti se je počasi pripeljal Cadillac serije 62, iz leta 1960, snežno bele barve. Avto je bil videti kot relikvija iz preteklosti, eleganten in vpadljiv, toda kar je resnično pritegnilo Tommyjevo pozornost, so bili fantje v njem. Bili so štirje, temnopolti, stari nekje med petnajst in dvajset let. Njihovi pogledi so ga fiksirali, ko je avto zapeljal na pločnik, neposredno proti njemu. Tommy je instinktivno za trenutek zastal, a ni pokazal nobenega strahu.

Avto se je sunkovito ustavil, fantje so skočili ven in ga obkrožili. Eden izmed njih, ki je nosil črn klobuk in bil oblečen v belo srajco ter črne hlače, je stopil naprej, njegov pogled pa je bil oster in prezirljiv. “Makaronar,” je začel zaničljivo, “kaj za vraga delaš v naših delih mesta?” Njegov glas je bil trd in izzivalen, kot bi že vnaprej vedel, da bo izzval konflikt.

Tommy, ne da bi se dal prestrašiti, ga je pogledal naravnost v oči, izpod svoje kape. Njegov odgovor je bil kratek in hladen, brez sledu strahu ali pokornosti: “Nikjer ne piše vaše ime na uličnih znakih.” Bil je samozavesten in ni nameraval popustiti pred njihovo grožnjo. Vedel je, da mora pokazati moč, drugače bo to

